Source: https://www.riigiteataja.ee/akt/130062017041
Timestamp: 2017-07-22 16:40:03+00:00
Document Index: 1288951

Matched Legal Cases: ['§ 3', '§ 71', '§ 1', '§ 2', '§ 3', '§ 24', '§ 4', '§ 5', '§ 4']

Kambja valla ja Ülenurme valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine – Riigi Teataja
Kambja valla ja Ülenurme valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine
Kambja valla ja Ülenurme valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine - sisukord
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:01.07.2017Redaktsiooni kehtivuse lõpp:Avaldamismärge:RT I, 30.06.2017, 41
Kambja valla ja Ülenurme valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmineVastu võetud 22.06.2017 nr 101Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒4 alusel.§ 1. Haldusterritoriaalse korralduse muutmine (1) Kambja valla ja Ülenurme valla ühinemise teel moodustatakse uus haldusüksus. (2) Uue haldusüksuse nimeks määratakse Kambja vald. (3) Haldusterritoriaalse korralduse ja haldusüksuse piiride muutmise põhjendused on esitatud määruse seletuskirjas1.§ 2. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Kambja valla piiriks on senise Kambja valla ja Ülenurme valla piir, välja arvatud nende omavahelises osas. (2) Maa-amet kannab Kambja valla piiri riigi maakatastri kaardile.§ 3. Haldusterritoriaalse korralduse muutmisega seotud kulude hüvitamine Haldusterritoriaalse korralduse muutmise tulemusena moodustatavale Kambja vallale hüvitatakse riigieelarvest Vabariigi Valitsuse algatatud ühinemisega seotud tegelikud tehtud kulud kuludokumentide alusel haldusreformi seaduse § 24 lõike 2 alusel kehtestatud korras.§ 4. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine“ kinnitatud „Eesti territooriumi haldusüksuste nimistut“ muudetakse ja Tartu maakonna valdade loetelust jäetakse välja sõna „Ülenurme“.§ 5. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvi 1 lõiked 1 ja 2 ning § 4 jõustuvad Kambja Vallavolikogu valimistulemuste väljakuulutamise päeval.1Seletuskirjaga saab tutvuda Rahandusministeeriumi veebilehel http://haldusreform.fin.ee/vv-algatatud-uhinemised/.Jevgeni OssinovskiTervise- ja tööminister peaministri ülesannetesJaak AabRiigihalduse ministerHeiki LootRiigisekretär